open-index/open-wikipedia-markdown huggingface dataset:
Լեոնարդ Սմիթ

**Լեոնարդ Սմիթ** (, ), ամերիկացի կինոօպերատոր։ «Օսկար» մրցանակի դափնեկիր *լավագույն օպերատորական աշխատանք* անվանակարգում «Եղնիկը» ֆիլմի համար։

## Կենսագրություն
Լեոնարդ Սմիթը ծնվել է 1894 թվականի ապրիլի 19-ին Բրուքլինում (ԱՄՆ)։ Որպես կինոօպերատոր իր նորամուտը կատարել է 1915 թվականի «Աշխարհի մարտական կոչը» ֆիլմի նկարահանումների ժամանակ։ Հայտնի է ռեժիսոր Ֆրեդ Ուիլքոքսի «Լեսին վերադառնում է տուն» և «Լեսիի խիզախությունը» ֆիլմերով, ինչպես նաև ռեժիսոր Քլարենս Բրաունի «Ազգային թավիշ» և «Եղնիկը» ֆիլմերով։ Եղել է Ամերիկյան կինոօպերատորների միության նախագահը 1943 թվականից մինչև 1947 թվականը։

Լեոնարդ Սմիթը մահացել է 1947 թվականի հոկտեմբերի 20-ին Բևերլի Հիլզում (ԱՄՆ)։

## Ընտրյալ ֆիլմագրություն
*  – Դիվական տիկնիկը / The Devil-Doll (ռեժ.՝ Թոդ Բրոունինգ)
*  – Զտարյունները չեն լալիս / Thoroughbreds Don’t Cry (ռեժ.՝ Ալֆրեդ Գրին)
*  – Մարիա Անտուանետա / Marie Antoinette (ռեժ.՝ Վ. Ս. Վան Դեյք)
*  – Լեսին վերադառնում է տուն / Lassie Come Home (ռեժ.՝ Ֆրեդ Մ. Ուիլքոքս)
*  – Ազգային թավիշ / National Velvet (ռեժ.՝ Քլարենս Բրաուն)
*  – Լեսիի խիզախությունը / Courage of Lassie (ռեժ.՝ Ֆրեդ Մ. Ուիլքոքս)
*  – Եղնիկը / The Yearling (ռեժ.՝ Քալերնս Բրաուն)

## Մրցանակներ և անվանակարգեր
* «Օսկար» մրցանակի դափնեկիր *լավագույն օպերատորական աշխատանք* անվանակարգում
** Ներկայացվել է 1942 թվականին Ուիլյամ Սքոլի հետ միասին «Բիլլի Քիդ» ֆիլմի համար
** Ներկայացվել է 1944 թվականին «Լեսին վերադառնում է տուն» ֆիլմի համար
** Ներկայացվել է 1946 թվականին «Ազգային թավիշ» ֆիլմի համար
** Արժանացել է 1947 թվականին Չարլզ Ռոշերի և Արթուր Առլինգի հետ միասին «Եղնիկը» ֆիլմի համար

## Ծանոթագրություններ

Կատեգորիա:Ամերիկացի կինոօպերատորներ
Կատեգորիա:20-րդ դարի կինոօպերատորներ
Կատեգորիա:Օսկարակիրներ
Լայոնել Լինդոն

**Լայոնել Լինդոն** (, ), ամերիկացի կինոօպերատոր։ «Օսկար» մրցանակի դափնեկիր *լավագույն օպերատորական աշխատանք* անվանակարգում «Աշխարհի շուրջը 80 օրում» (1956) ֆիլմի համար։

## Կենսագրություն
Լայոնել Լինդոնը ծնվել է 1905 թվականի սեպտեմբերի 2-ին Կալիֆոռնիայում։ Դպրոցն ավարտելուց հետո աշխատանքի է ընդունվել *[[Paramount Pictures]]* ստուդիայում։ 1927 թվականին սկսել է աշխատել կինոյում որպես օպերատորի օգնական։ Որպես հիմնական կինոօպերատոր աշխատել է 1943 թվականից։ Հայտնի է Մայքլ Անդերսոնի «Աշխարհի շուրջը 80 օրում» (1956), ռեժիսոր Ջոն Ֆրանկենհայմերի «Մանջուրյան թեկնածու» (1962) և «Մեծ մրցանակ» (1966) ֆիլմերով։ Իր կարիերայի ընթացքում մասնակցել է 125 ֆիլմի նկարահանումների։ Անդամակցել է Ամերիկյան կինոօպերատորների միությանը։

Լայոնել Լինդոնը մահացել է 1971 թվականի սեպտեմբերի 20-ին Վան Նայսում (Կալիֆոռնիա).

## Ընտրյալ ֆիլմագրություն
*  – Գնա քո ճանապարհով / *Going My Way* (ռեժ.՝ Լեո Մակերի)
*  – Կապույտ գեորգին / *The Blue Dahlia* (ռեժ.՝ Ջորջ Մարշալ)
*  – Իմ սիրելի սևահերը / *My Favorite Brunette* (ռեժ.՝ Էլիոթ Նաջենթ)
*  – Կեղծանունը Նիք Բիլ / *Alias Nick Beal* (ռեժ.՝ Ջոն Ֆերոու)
*  – Նշանակման վայրը՝ Լուսին / *Destination – Moon* (ռեժ.՝ Իրվինգ Փիչել)
* 1950 – Սորուն ավազ / *Quicksand* (ռեժ.՝ Իրվինգ Փիչել)
*  – Շրջադարձային կետ / *The Turning Point* (ռեժ.՝ Ուիլյամ Դիտերլե)
*  – Տիեզերքի գրավումը / *Conquest of Space* (ռեժ.՝ Բայրոն Հեքսին)
*  – Աշխարհի շուրջը 80 օրում / *Around The World In 80 Days* (ռեժ.՝ Մայքլ Անդերսոն)
*  – Սև կարիճ / *The Black Scorpion* (ռեժ.՝ Էդվարդ Լյուդվիգ)
*  – Ես ուզում եմ ապրել / *I Want to Live!* (ռեժ.՝ Ռոբերտ Ուայզ)
*  – Պատանի վայրենիները / *The Young Savages* (ռեժ.՝ Ջոն Ֆրանկենհայմեր)
*  – Մանջուրյան թեկնածու / *The Manchurian Candidate* (ռեժ.՝ Ջոն Ֆրանկենհայմեր)
*  – Մեծ մրցանակ / *Grand Prix* (ռեժ.՝ Ջոն Ֆրանկենհայմեր)
* 1966 – Մահացու տոթ կարուսելի վրա / *Dead Heat on a Merry-Go-Round* (ռեժ.՝ Բեռնարդ Ջիրարդ)

## Մրցանակներ և անվանակարգեր
* «Օսկար» մրցանակ լավագույն օպերատորական աշխատանքի համար
** Ներկայացվել է 1945 թվականին «Գնա քո ճանապարհով» ֆիլմի համար
** Արժանացել է 1957 թվականին «Աշխարհի շուրջը 80 օրում» ֆիլմի համար
** Ներկայացվել է 1959 թվականին «Ես ուզում եմ ապրել» ֆիլմի համար

## Ծանոթագրություններ

## Արտաքին հղումներ
* Կինոօպերատորների օնլայն հանրագիտարան 

Կատեգորիա:Ամերիկացի կինոօպերատորներ
Կատեգորիա:«Էմմի» մրցանակի դափնեկիրներ
Կատեգորիա:20-րդ դարի կինոօպերատորներ
Կատեգորիա:Օսկարակիրներ
Զինվորի պատմությունը (ֆիլմ)

«**Զինվորի պատմությունը**» (, ԽՍՀՄ կինովարձույթում առավել հայտնի **«Զինվորական պատմություն»**), գեղարվեստական ֆիլմ, որի ռեժիսորը Նորման Ջուիսոնն է։ Ֆիլմը նկարահանվել է 1984 թվականին։ Պիեսը էկրանավորվել է Չ. Ֆուլլերի կողմից։

## Սյուժե
Գործողությունները կատարվում են 1944 թվականին։ Լուիզիանայում գտնվող ամերիկյան զինվորական բազայում արտակարգ դեպք է տեղի ունենում. գնդակահարվում է աֆրոամերիկացի սերժանտ Ուոտերսը։ Կապիտան Դրենպորտի սպանության հետաքննության վարումը հանձնարարվում է սևամորթ իրավաբանին։ Սպիտակ սպաները և սևամորթ զինվորները ցնցված էին այդ որոշումից, նրանցից շատերը երբեք չէին հանդիպել սևամորթ սերժանտի։ Անցնելով հարցաքննության՝ Դևենպորտը արագ հասկանում է, որ ճշմարտության փնտրտուքներում հույս դնել չի կարելի…

## Դերերում
* Հ. Ռոլինզ՝ *կապիտան Դևենպորտ*
* Ա. Սիզար՝ *սերժանտ Ուոտերս*
* Ա. Էվանս՝ *շարքային Ուիլկի*
* Դ. Ալան Գրիր՝ *կապրալ Կոբբ*
* Դ. Հարիս՝ *շարքային Սմոլլզ*
* Դ. Լիպսկոմ՝ *կապիտան Թեյլոր*
* Լ. Ռայլի՝ *Սի-Ջեյ Մեմֆիս*
* Ռ. Թուսենդ՝ *կապրալ Էլլիս*
* Դենզել Վաշինգտոն՝ *շարքային Պիտերոսոն*
* Ուիլյամ Ալլեն Յանգ՝ *շարքային Հենսոն*
* Պ. Լաբելլ՝ *Մեծն Մերի*

## Մրցանակներ և անվանակարգեր
* 1984 — Տարվա լավագույն ֆիլմերի տասնյակում է հայտնվել ԱՄՆ կինոքննադատների ազգային խորհրդի վարկածով։
* 1985 —  Մոսկվայի միջազգային կինոփառատոնում արժանացել է ոսկե մրցանակի։
* 1985 — երեք անվանակարգերում արժանացել է «Օսկար» մրցանակի. լավագույն ֆիլմ (Նորման Ջուիսոն, Ռոնալդ Շվերի, Պատրիկ Պալմեր), երկրորդ պլանի լավագույն դերասան (Ադոլֆ Սիզար), լավագույն ադապտացիայի ենթարկված սցենար (Չարլզ Ֆուլլեր)։
* 1985 — «Ոսկե գլոբուս» մրցանակի արժանացել է երեք անվանակարգերում. լավագույն ֆիլմ՝ դրամա, երկրորդ պլանի լավագույն դերասան (Ադոլֆ Սիզար), լավագույն սցենար (Չարլզ Ֆուլլեր)։
* 1985 — «ԱՄՆ ռեժիսորների գիլդիա» մրցանակում ստացել է անվանակարգ՝ լավագույն ռեժիսորի ֆիլմի համար (Նորման Ջուիսոն)։
* 1985 — «ԱՄՆ սցենարիստների գիլդիա» մրցանակում ստացել է անվանակարգ՝ լավագույն սցենարի համար (Չարլզ Ֆուլլեր)։
* 1985 —Էդգար Ալլան Պոյի մրցանակում ստացել է անվանակարգ՝ լավագույն ֆիլմի համար (Չարլզ Ֆուլլեր)։

## Ծանոթագրություններ

## Արտաքին հղումներ
* 
* 
* «История солдата» на сайте Box Office Mojo



Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1984 դրամա ֆիլմեր
Կատեգորիա:1984 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ռազմական ֆիլմեր
Կատեգորիա:Ամերիկյան քրեական ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր այբբենական կարգով
Կատեգորիա:Ֆիլմեր ռասիզմի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում Լուիզիանայում
Կատեգորիա:Արկանզասում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1944 թվականին
180 մմ թնդանոթ С-23

**180 մմ թնդանոթ С-23**, սովետական 180մմ թնդանոթ, նախագծել և արտադրել է Վ.Գրաբինի ղեկավարած կոնստրուկտորների թիմը։

Հրետասայլը նույնն է ինչ *C-33* և *C-43*-ինը։

## Պատմություն
Առաջին անգամ փորձարկվել է 1948 թվականին։

Սերիական արտադրության սկիզբն է 1955 թվականը։

2017 թվականից գտնվում է Սիրիայի սպառազինության կազմում։

## Կոնստրուկցիայի նկարագրություն
Մարտական հաշվարկ՝ 16 մարդ։ Ամբողջ մարտական քա՝ 21450 կգ։ Գնդացրի երկարություննը՝ 8,8 մ։ Ամբողջ հրանոթի երկարությունը երթային դիրքից՝ 10,485 մ։ Հրանոթի լայնությունը երթային դիրքից՝ 2,996 մ։ Հրանոթն ատոմային ռազմամթերքներով կրակելու հնարավորություն ունի։ Թեքման/բարձրացման առավելագույն անկյունը՝ -2/+50:

## Ռազմամթերք և ռմբաձգաբանություն

## Սպառազինման մեջ լինելը
thumb|400px|С-23 օպերատորներ: Նախկին շահագործողնորը նշված են կարմիրով, այժմյանները՝ կապույտով:
*  Սիրիա, որոշակի քանակությամբ՝ 2016 թվականի դրությամբ։ Նախնական՝ 36 միավոր մեկ բրիգադում։

## Ծանոթագրություններ

## Գրականություն
*
*
*

Կատեգորիա:Զենք այբբենական կարգով
Կատեգորիա:Հրետանի ըստ երկրի
White House Honey Ale

**White House Honey Ale** (Սպիտակ տան մեղրի գարեջուր), առաջին հայտնի գարեջուրն է, որը պատրատսվել է Սպիտակ տանը։ Գործընթացն սկսվել է 2011 թվականի հունվարին, նախագահ Բարաք Օբամաի պահանջով, որն իր հաշվին գնել էր տանը գարեջուր պատրաստելու տակառ։ 2012 թվականի դրությամբ արտադրվում էր գարեջրի երեք տեսակ` White House Honey Blonde Ale, White House Honey Porter և White House Honey Brown:

## Նախապատմություն
Սպիտակ տան խոհարարներին ասվել էր օգտագործել գարեջրի պատրաստման «ավանդական մեթոդներ»` նախքան այն կշշալցվեր ու կպիտակավորվեր։ Գարեջրի մեջ ավելացվել է մեղր։ Լոգոյի վրա պատկերված է Սպիտակ տունը` դեղին շրջանակով եզրագծված։

Գարեջուրը պատրաստվել է Սպիտակ տանն անցկացված բազմաթիվ միջոցառումների համար։ Սուպերբոուլ խնջույքը, որին այցելել էր մոտավորապես 200 մարդ, այդ թվում` հայտնի աստղեր ու ԱՄՆ կոնգրեսի անդամներ, եղել է առաջին միջոցառումներից մեկը, որի ժամանակ մատուցվել է գարեջուրը։ Խնջույքի համար նախատեսված է եղել գրեթե 38 լ գարեջուր, 90-100 շշով։ Գարեջուր է պատրաստվել նաև Սուրբ Պատրիկի օրվա տոնակատարության համար։
thumb|left|210px|Բարաք Օբաման և Դակոտա Մեյերը White House Honey Ale գարեջուր են խմում 2011 թվականի սեպտեմբերի 15-ին

2011 թվականի սեպտեմբերի 15-ին ԱՄՆ ծովային հետևակի կորպուսի սերժանտ Դակոտա Մեյերը Սպիտակ տանն արժանացել է Պատվո շքանշանի։ Ավելի վաղ, երբ հեռախոսով նրան տեղեկացրել են պարգևատրման մասին, նա Բարաք Օբամային առաջարկել է միասին գարեջուր խմել։ Նախագահն ընդունել է առաջարկը, և նրանք մեկական շիշ Սպիտակ տան մեղրի գարեջուր են խմել Օվալաձև աշխատասենյակում։

Նախկին նախագահ Թոմաս Ջեֆերսոնը, որն ապրել է Սպիտակ տանը 1801-1809 թվականներին, հայտնի է ինքնուրույն գարեջուր պատրաստելով, հատկապես, թոշակի անցնելուց հետո։ Նա կոչվել է «Ամերիկայի առաջին փոքր գարեջրագործը», սակայն որևէ վկայություն չկա, որ նա դրանով զբաղվել է Սպիտակ տանը։

## Խնդրագիր
thumb|Պաշտոնական բաղադրատոմսը
2012 թվականի օգոստոսի 21-ին Ազատ տեղեկատվության առնվազն երկու պահանջ է ուղարկվել Սպիտակ տուն` White House Honey Ale գարեջրի բաղադրատոմսը հրապարակելու պահանջով։ 2012 թվականի օգոստոսի 29-ն Reddit-ում կարճ հարց ու պատասխանի ժամանակ նախագահ Օբաման հայտարարել է, որ ինքը հրապարակելու է բաղադրատոմսը, ասելով. «Այն շուտով կլինի։ Սեփական փորձից կարող եմ ասել, որ այն համեղ է»։

Բաղադրատոմսը թողարկվել է 2012 թվականի սեպտեմբերի 1-ին, Սպիտակ տան բլոգում։ Որպես ամերիկյան աշխատակազմի աշխատանք` բաղադրատոմսը դարձել է հանրային սեփականություն և դարձել է ազատ գարեջրի տեսակ։

## Ոճ
White House Honey Ale գարեջուրը չի համապատասխանում Գարեջրի լիցենզիավորման ծրագրի ցուցումներին։ Ալկոհոլի աստիճանը, դառնությունն ու գույնը համապատասխանում են բելգիական Dubbel-ին։

## Ծանոթագրություններ

## Արտաքին հղումներ
*Սպիտակ տան ներսում. գարեջուր պատրաստելիս YouTube կայքում 

Կատեգորիա:2011 հայտնված արտադրանքներ
Կատեգորիա:Գարեջուր
Կատեգորիա:Սպիտակ տուն
Մարկ Քուլիր

**Մարկ Քուլիր** (, ), գրիմի բրիտանացի նկարիչ, հատուկ էֆեկտների ու պրոթեզային դիմահարդարման (*Prosthetic makeup / Special make-up effects / FX prosthesis*, երբ մաշկի վրա առաջնային կոսմետիկական էֆեկտի ստացման համար օգտագործվում են պրոթեզավորումը, ծեփակերտումը և ձուլումը) մասնագետ։ Արժանացել է երկու «Օսկարի» («Գրանդ Բուդապեշտ հյուրանոց» (2014), «Երկաթե լեդին» (2011), երկու «Էմմի» («Արաբական գիշերներ» (2000), «Մեծն Մերլինը» (1998) և երկու BAFTA («Գրանդ Բուդապեշտ հյուրանոց», «Երկաթե լեդին») մրցանակների։

## Կարիերա
Կինոնախագծերի թվում, որոնց վրա աշխատել է Քուլիրը, ընդգրկված են Հարրի Փոթերի մասին ֆիլմերի շարքը (այդ թվում նաև «Ֆանտաստիկ գազաններ ու որտեղ գտնել դրանց»), «Իքս մարդիկ։ Առաջին դաս», «Մումիան վերադառնում է», «Աստղային պատերազմներ։ Էպիզոդ I։ Թաքնված սպառնալիք», «Երկաթե լեդին», «Գրանդ Բուդապեշտ հյուրանոց», «Սուսպիրիա», «Մրցարշավ», «Նախապատրաստվի առաջին խաղացողը», «Յուրայի դարաշրջանի աշխարհը 2» և «Բոհեմական ռապսոդիա» ֆիլմերը։

## Ընտրյալ ֆիլմագրություն
*  – Պինոկիո / *Pinocchio*
*  – Սուսպիրիա / *Suspiria*
*  – 007: Սպեկտր / *Spectre*
*  – Ծովի սրտում / *In the Heart of the Sea*
*  – «Գրանդ Բուդապեշտ» հյուրանոց / *The Grand Budapest Hotel*
*  – Դրակուլա / *Dracula Untold*
*  – Համաշխարհային պատերազմ Զ / *World War Z*
*  – Երկաթե լեդին / *The Iron Lady*
*  – Հարրի Փոթերը և Մահվան պարգևները։ Մաս 2 / *Harry Potter and the Deathly Hallows – Part 2*
*  – Իքս մարդիկ։ Առաջին դաս / *X-Men: First Class*
*  – Հարրի Փոթերը և Մահվան պարգևները։ Մաս 1 / *Harry Potter and the Deathly Hallows – Part 1*
*  – Հարրի Փոթերը և Խառնածին արքայազնը / *Harry Potter and the Half-Blood Prince*
*  – Հարրի Փոթերը և Փյունիկի միաբանությունը / *Harry Potter and the Order of the Phoenix*
*  – Հարրի Փոթերը և Կրակի գավաթը / *Harry Potter and the Goblet of Fire*
*  – Երևելի ջենտլմենների լիգա / *The League of Extraordinary Gentlemen*
*  – Հարրի Փոթերը և Փիլիսոփայական քարը / *Harry Potter and the Philosopher’s Stone*
*  – Մումիան վերադառնում է / *The Mummy Returns*

## Ծանոթագրություններ

## Արտաքին հղումներ
* 
* Mark Coulier's Coulier Creatures 

Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Մուրադ Ամիրխանյան

**Մուրադ Ամիրխանյան, Ադամ Բարրո** (, այժմ՝ Գյումրի), հայ օպերային երգիչ։

## Կենսագրություն և գործունեություն
Մուրադ Ամիրխանյանը ծնվել է 1974 թվականի հուլիսի 6-ին՝ Լենինականում (այժմ՝ Գյումրի)։

1998 թվականին ավարտել է Երևանի Կոմիտասի անվան պետական կոնսերվատորիայի Մարիաննա Հարությունյանի երգեցողության դասարանը։ 2000 թվականին ավարտել է ասպիրանտուրան։ 2001թվականին տեղափոխվել է Ֆրանսիա, որտեղ 2004 թվականին բարձրագույն դիպլոմով ավարտել է Փարիզի բարձրագույն երաժշտական դպրոցը։ 2006 թվականին Փարիզի Սկոլա Կանտորումը (ուսուցիչ` Աննա Մարիա Բոնդին) նրան շնորհել է վարպետության բարձրագույն դիպլոմ։ 2007 թվականին արժանացել է նաև Սկոլա Կանտորումի մեներգչի բարձրագույն դիպլոմի։ Զուգահեռաբար հետևել է Ժոզե Վան Դամի, Ֆրանսուա Լը Ռուի, Չեչիլիա Բարտոլիի և Գաբրիել Բաքյեի վարպետության դասերին։

Ունի ընդարձակ ձայնածավալ, որը բասի ամենաթավ նոտաներից հասնում է մինչև բարիտոնի բարձր հնչյունները։ Դարձել է մի շարք միջազգային մրցույթների առաջին մրցանակների դափնեկիր։ 2001 թվականից ելույթներ է ունեցել Ֆրանսիայում (Կորտո դահլիճ, Բուրգունդական Երաժշտական փառատոն և այլն), Իտալիայում (Հռոմի Սուրբ Պետրոսի մայր տաճար), Հոլանդիայում, Գերմանիայում, եվրոպական այլ երկրներում, Եգիպտոսում ու Հարավային Կորեայում։ Ջուզեպպե Վերդիի «Ռիգոլետտո»-յի կինոտարբերակում կատարել է Սպարաֆուչիլեի դերերգը (տեսասկավառակը՝ 2003 թ.), «Սամսոն և Դալիլա»-յում նկարահանվել է Աբիմելեքի դերում (տեսասկավառակը՝ 2007 թ.): 2008 թ. Քլամարում խաղացել է Դոն Պասկուալեի դերը Գաետանո Դոնիցետտիի համանուն օպերայում, Դոմինիկ Սուրիսի գլխավորությամբ, ինչպես նաև Վալենսիայում (Իսպանիա)` Կլաուս Սալմանի գլխավորությամբ։ Խաղացել է նաև Կոմանդորի դերը Դոն Ջովաննի օպերայում` Դավիդ Լեվիի (Հոլանդիա) գլխավորությամբ։ 2010 թ. Աթենքում ներկայացրել է Իսմենորի դերը Կամպրայի «Տանքրեդ» օպերայում, Փարիզում` Բարթոլոյի դերը Պեզիելոյի «Սևիլյան սափրիչը» օպերայում։ Եվրոպական հյուրախաղերի ժամանակ հանդես է եկել Զեյսլի «Եբրաերեն ռեքվիեմը», Փարիզում ներկայացրել է Բրամսի ռեքվիեմը Տրինիտեյի եկեղեցում։ Թողարկել է «Հայկական հոգևոր երգեր» ձայնասկավառակը երգեհոնի նվագակցությամբ Քվանտումում։ 2011 թ. Ավինյոնի փառատոնի ժամանակ ցուցադրվել է Ադոլֆ Հասսեի «Լարինդան և Վանեսիոն» կատակերգական օպերան։ Մասնակցել է նաև Մարեի փառատոնին։ Լույս է տեսել Ժ. Թիոլեի «Պիանո մա նոն սոլո» գիրքը։ Անսիում մասնակցել է Երաժշտական հաճույք փառատոնին։ Փարիզում լույս է տեսել հատընտիր հոգևոր երգերի հավաքածուն, որը կրում է «Ավե Մարիա» խորագիրը։ Ծիծեռնակաբերդում Ադամ Բարրոյի կատարմամբ՝ Մանուկ Հարությունյանի նորաստեղծ «Մանջութ» լարային նվագարանի նվագակցությամբ՝ հնչել է Կաչչինի «Ավե Մարիա» և Կոմիտասի «Տեր ողորմեա» ստեղծագործությունները։

## Ծանոթագրություններ

Կատեգորիա:1974 ծնունդներ
Կատեգորիա:Գյումրի քաղաքում ծնվածներ
Կատեգորիա:Հայ երգիչներ
Կատեգորիա:Հայ օպերային երգիչներ
Էյմի Լոու Վուդ

**Էյմի Լոու Վուդ** (, ), բրիտանացի դերասանուհի։ Առավել հայտնի է Նեթֆլիքս հեռուստաալիքի թողարկած «Սեռական դաստիարակություն» սերիալում Էյմի Գիբսի դերով։

## Վաղ կյանք
Էյմի Լոու Վուդը ծնվել է Մանչեստր քաղաքում։ Նա սկզբում սովորել է Օքսֆորդի դրամայի դպրոցում, այնուհետև ընդունվել է Դրամատիկական արվեստի թագավորական ակադեմիա (RADA), որը նա ավարտել է 2017 թվականին՝ ստանալով բակալավրի աստիճան դերասանական վարպետության ոլորտում (H մակարդակ)։ Թագավորական ակադեմիայում ուսանելու ժամանակ Վուդը մասնակցել է բազմաթիվ բեմադրությունների, մարմնավորել է Մարգարետի դերը «Սկատլերներ» պիեսում (ռեժիսոր Հաննա Էյդինոու)։ Էյմի Լոու Վուդը նաև նկարահանվել է կարճամետրաժ ֆիլմերում։ Խաղացել է Ջեսի դերը «Հյոն» ֆիլմում (ռեժիսոր Ջեյմս Լարկին), ինչպես նաև Յուլիայի դերը «Սամերֆոլկ» ֆիլմում (ռեժիսոր Դեբորա Փեյջ)։

## Կարիերա
2019 թվականին Վուդը սկսել է իր կարիերան մեծ էկրաններում։ Նկարահանվել է Նեթֆլիքս հեռուստաալիքի թողարկած «Սեռական դաստիարակություն» սերիալում, մարմնավորելով Էմի Գիբսի դերը, գործընկերների՝ Էմմա Մակկիի, Էյսա Բաթերֆիլդի, Շուտի Գաթվայի և Ջիլիան Անդերսոնի հետ։ Սկզբում Վուդը մասնակցել է Լիլի Իգլհարթի (դերը կատարել է Տանյա Ռեյնոլդսը) դերի համար քասթինգին, սակայն հետո նրան հաստատել են Էմի Գիբսի դերի համար, որը, ինչպես հայտարարել է Վուդը, նրան ավելի է դուր եկել։

## Անձնական կյանք
Էյմին հանդիպում է «Սեռական դաստիարակություն» հեռուստասերիալի խաղընկեր Քոնոր Սուինդելսի հետ։ Դա հաստատվել է 2019 թվականի հունվարին զույգի ինստագրամյան հաշիվներում՝ համատեղ լուսանկարներով և սիրո խոստովանությամբ։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
*
*Էյմի Լոու Վուդ

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի դերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Դրամատիկական արվեստի թագավորական ակադեմիայի շրջանավարտներ
Ֆանտաստիկ ճանապարհորդություն

**Ֆանտաստիկ ճանապարհորդություն** (), ֆանտաստիկ ժանրի ֆիլմ, որը արտադրվել է 1966 թվականին ԱՄՆ-ում, նկարահանել է ռեժիսոր Ռիչարդ Ֆլեյշերը։ 1966 թվականին հինգ կատեգորիաներում ֆիլմն առաջադրվել է «Օսկար» մրցանակի և հաղթել երկու անգամ (լավագույն նկարիչ-բեմադրողի աշխատանքի և լավագույն հատուկ էֆեկտների համար)։ 1966 թվականին թողարկվել է ֆիլմի նովելիզացիան՝ Այզեկ Ազիմովի համանուն վեպը։ Չնայած ֆիլմն ավելի ուշ է թողարկվել, սակայն այն գրվել է հենց պատկերի սցենարի հիման վրա։

## Սյուժե
Տարեց հայտնի գիտնականը, որը աշխատում է զինվորականների վրա, վթարի է ենթարկվում և նրա կյանքը գտնվում է վտանգի մեջ։ Նրան կարող է փրկել միայն վիրահատական միջամտությունը։ Բայց ուղեղի սովորական վիրահատությունը դժվար թե դրական արդյունք տա։ Այդ պատճառով հատուկ սուզանավով բժիշկ-գիտնականների խումբը փոքրանում է մինչև միկրոսկոպիկ աստիճանի և ներարկիչով ներարկվում է զարկերակ։ Չէ որ տվյալ լաբորատորիան մասնագիտանում է հենց կենդանի և անկենդան օբյեկտներին նվազագույնի հասցնելով։ Գիտարշավի նպատակն է անել ամեն հնարավոր բան հիվանդի գլխուղեղից թրոմբը հեռացնելու համար։ Ֆանտաստիկ ճանապարհորդության ժամանակը չափազանց սահմանափակ է, հաշվարկը րոպեների համար է։ 60 րոպեից փոքրացված վիրաբույժները կստանան իրենց նախկին տեսքը և եթե չհասցնեն լքել մարմինը, կսպանեն իրենց հիվանդին։

## Դերերում
* Ստիվեն Բոյդ՝ *Գրանտ*
* Ռաքել Ուելչ՝ *Կորա*
* Էդմոնդ Օ՛Բրայեն՝ *գեներալ Կրատել*
* Արթուր Օ’Կոնել՝ *գնդապետ Դոնալդ Ռեյդ*
* Դոնալդ Պլեզենս՝ *բժիշկ Մայկլս*
* Ուիլյամ Ռեդֆիլդ՝ *կապիտան Բիլ Օուենս*
* Արթուր Քենեդի՝ *բժիշկ Դյուվալ*
* Ջեյմս Բրոլին՝ *տեխնիկ*
* Ժան դել Վալ՝ *Ժան Բենե*
* Բարրի Կոու՝ *տեխնիկ*
* Շելբի Գրանտ՝ *բուժքույր*

## Ռեմեյք
Գիլյերմո դել Տորոն բանակցություններ է վարել 20th Century Fox և Lightstorm ստուդիաների հետ անցյալում հայտնի «Ֆանտաստիկ ճանապարհորդություն» ֆիլմի բեմադրության ռեմեյքի շուրջ։

Նախագծի պրոդյուսերը կլինեն Ջեյմս Քեմերոնը և Ջոն Լանդաուն, իսկ սցենարը նախապատրաստողը՝ Դեյվիդ Ս․ Գոյերը, որի հետ Դել Տորոն աշխատել է «Բլեյդ 2»-ի վրա։

## Ազդեցություն
1966 թվականին լույս է տեսել ֆիլմի նովելիզացիան՝ Այզեկ Ազիմովի նույնանուն վեպը։ 1984-1991 թվականներին ֆիլմի մոտիվներով նույնանուն համակարգչային խաղեր են թողարկվել։

## Ծանոթագրություններ

## Արտաքին հղումներ
* Обзор и критика фильма

Կատեգորիա:1960-ականների անգլերեն ֆիլմեր
Կատեգորիա:1966 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:1960-ականների ամերիկյան ֆիլմեր
Կատեգորիա:Ֆիլմեր ԿՀՎ-ի մասին
Արշակ Ղալումյան

**Արշակ Ղալումյան** (), բալետի արտիստ։

## Կենսագրություն
Արշակ Ղալումյանը ծնվել է Երևանում։ 1993-2002 թվականներին սովորել է Երևանի պարարվեստի պետական ուսումնարանում, 2002-04 թվականներին՝ Գերմանիայի Համբուրգ քաղաքի Բալետի դպրոցում։ 2004 թվականներից աշխատում է Վ. Մալախովի ղեկավարած Բեռլինի թատրոնում, որտեղ 2006 թվականներից հանդես է գալիս որպես մենակատար։ 2010 թվականին Ստամբուլում մասնակցել է պարային մրցույթի և արժանացել հաղթողի դիպլոմի։

## Բալետներ
* Պ.Բարթի «Der Nussknacker» (Schneekönigin-Begleiter, Spanischer Tanz, Pantalone)
* «Schwanensee» (Spanischer Tanz), Վ.Մալախովի «Die Bajadere» (Grand Pas)
* «Dornröschen» (vier Prinzen Rosen-Adagio)
* "La Péri» (Roucem)
* «Arcangelo» («Duato | Forsythe | Goecke»)
* Ժ.Կիլիանի «Rückkehr ins fremde Land»
* Վ.Ֆորսիթի «The Second Detail»
* «Herman Schmerman» ("Duato | Forsythe | Goecke")
* Ջ.Ռոբինսի «The Concert» (Platzanweiser)
* «Malakhov & Friends» 2007 (George Balanchines «Stars and Stripes»)
* Ջ.Մադիասի «Alice's Wonderland» (Die Einladung)
* «OZ - The Wonderful Wizard» (Vogelscheuche)
* Ք.Թիփեթսի «Bruch Violin Concerto No 1»
* Ա.Պրելջոկաջի «Schneewittchen» (Jäger)
* Ն.Սայդակովայի «Egopoint» (Shut Up And Dance! Reloaded)
* Թ.Պանդուրս/Ռ.Սավկովիչ «Symphony Of Sorrowful Songs»
* Հ.Սպոերլիսի «Peer Gynt» (Der Tod)
* Ի.Գալիլիի «The Open Square»
* Ջ.Գրանկոյի «Romeo und Julia» (Tybalt)
* Թ.Պլեգգեսի «They» (Masse)

## Ծանոթագրություններ

Կատեգորիա:Հայ բալետի արտիստներ
Ջուլիա Հերոն

**Ջուլիա Հերոն** (, ), ամերիկացի բեմադրող նկարիչ։ «Օսկար» մրցանակի դափնեկիր (1961) *բեմադրող նկարչի լավագույն աշխատանք* անվանակարգում «Սպարտակ» (1960) ֆիլմի համար։ Դրանից բացի, նա ևս չորս անգամ ներկայացվել է «Օսկարի» նույն անվանակարգում (1942, 1943, 1945, 1960 «Լեդի Համիլթոն» (1941), «Ջունգլիներ գիրքը» (1942), «Կազանովա Բրաուն» (1944) և «Մեծն ձկնորսը» (1959) ֆիլմերի համար։

## Կենսագրություն
Ջուլիա Հերոնը ծնվել է 1897 թվականի նոյեմբերի 21-ին ԱՄՆ Մոնտանա նահանգում։

Արժանացել է «Օսկար» մրցանակի (1961) և ներկայացվել է ևս չորս անգամ *բեմադրող նկարչի լավագույն աշխատանք* անվանակարգում։ Աշխատել է ավելի քան 100 ֆիլմերի վրա 1930 թվականից մինչև 1969 թվականն ընկած ժամանակահատվածում։

Ջուլիա Հերոսնը մահացել է 1977 թվականի ապրիլի 9-ին Լոս Անջելեսում (Կալիֆոռնիա նահանգ, ԱՄՆ)։

## Ընտրյալ ֆիլմագրություն
*  – «Գաղտնիքներ» / Secrets
*  – «Նախնիների կանչը» / Call of the Wild
*  – «Տեղեկացնող» / The Informer
*  – «Արի և տիրիր» / Come and Get It
*  – «Փակուղի» / Dead End
*  – «Փոթորիկ» / The Hurricane
*  – «Մոլեգին հողմերի դարավանդ» / Wuthering Heights
*  – «Մեր քաղաքը» / Our Town
*  – «Արտասահմանյան թղթակից» / Foreign Correspondent
*  – «Մարդն Արևմուտքից» / The Westerner
*  – «Երկար ճանապարհ դեպի տուն» / The Long Voyage Home
*  – «Լեդի Հաիլթոն» / That Lady Hamilton
*  – «Ջունգլիների գիրքը» / Jungle Book
*  – «Լինել, թե չլինել» / To Be or Not to Be
*  – «Խավարի եզրը» / Edge of Darkness
*  – «Պահակախումբ Ռեյնի ափին» / Watch on the Rhine
*  – «Կինը պատուհանի մեջ» / The Woman in the Window
*  – «Աղախնի օրագիրը» / The Diary of a Chambermaid
*  – «Մեր կյանքի լավագույն տարիները» / The Best Years of Our Lives
*  – «Եպիսկոպոսի կինը» / The Bishop's Wife
*  – «Զոհվելու եզրը» / Edge of Doom
*  – «Հարվի» / Harvey
*  – «Հոլիվուդյան պատմություն» / Hollywood Story
*  – «Էբուտն ու Կոստելոն գնում են Մարզ» / Abbott and Costello Go to Mars
*  – «Էբոտն ու Կոստելոն հանդիպում են ոստիկանի Քեյսթոունից» / Abbott and Costello Meet the Keystone Kops
*  – «Արարածի վրեժը» / Revenge of the Creature
*  – «Այս Երկիր կղզին» / This Island Earth
*  – «Այն ամենն, ինչ թույլատրում է երկինքը» / All That Heaven Allows
*  – «Գրված քամու վրա» / Written on the Wind
*  – «Ստամբուլ» / Istanbul
*  – «Այն, ինչը չի կարող մահանալ» / The Thing That Couldn't Die
*  – «Կյանքի իմիտացիա» / Imitation of Life
* - – «Ալֆրեդ Հիչքոքը ներկայացնում է» / Alfred Hitchcock Presents
*  – «Սպարտակ» / Spartacus
*  – «Մեծն ինքնակոչը» / The Great Impostor
*  – «Հրեշների ընտանիքը» / The Munsters

## Ծանոթագրություններ

Կատեգորիա:Ամերիկացի բեմադրող նկարիչներ
Կատեգորիա:Օսկարակիրներ
Հանս Կրալի

**Հանս Կրալի** (, ), գերմանական ծագմամբ ամերիկացի սցենարիստ, որը սերտորեն համագործակցել է ռեժիսոր Էռնստ Լյուբիչի հետ (ավելի քան 30 ֆիլմ 1915-1929 թվականներին)։

Գրված սցենարների համար Հանս Կարլին առաջադրվել է Ամերիկյան կինոարվեստի ակադեմիայի երեք մրցանակի։ 1930 թվականին նա ստացել է մրցանակ «Հայրենասեր» ֆիլմի սցենարի համար։ Նույն թվականին առաջադրվել է նաև «Վերջ տիկին Չեյնին» ֆիլմի համար։

## Ընտրյալ ֆիլմագրություն

## Ծանոթագրություններ

## Արտաքին հղումներ
Filmografía en filmportal.de
Կարճ կենսագրական տեղեկանք

Կատեգորիա:Հունվարի 16 ծնունդներ
Կատեգորիա:1884 ծնունդներ
Կատեգորիա:Համբուրգ քաղաքում ծնվածներ
Կատեգորիա:Նոյեմբերի 11 մահեր
Կատեգորիա:1950 մահեր
Կատեգորիա:Լոս Անջելես քաղաքում մահացածներ
Կատեգորիա:Գերմանացի սցենարիստներ
Կատեգորիա:Գերմանացի դերասաններ
Կատեգորիա:Համր կինոյի դերասաններ
Կատեգորիա:Օսկարակիրներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Թատրոնի դերասաններ
Nit-Witty Kitty

**Nit-Witty Kitty** ( Գլուխը կորցրած կատվիկը, Մի խփեք կատվի գլխին, Սրամիտ կատուն), Թոմն ու Ջերին մուլտսերիալի 61-րդ սերիան։ Թողարկվել է 1951 թվականի հոկտեմբերի 6-ին։ Այս դրվագում կատուն մոռանում է իր դերը, իրեն պահում է մկան նման, իսկ Ջերին իր պարտքն է համարում ամեն ինչ վերադարձնել իր նախկին տեղը։

## Սյուժե
Թոմը հետապնդում է Ջերիին` մայրիկի շուրջը վազելով։ Մայրիկը ուզում է ցախավելով խփել մկնիկին, սակայն դիպչում է Թոմին։ Հարվածից հետո Թոմը կորցնում է իր հիշողությունը և իրեն սկսում է պահել մկան նման։ Մայրիկը վախից բարձրանում է սեղանի վրա, իսկ Թոմը գցում է նրան սեղանի վրայից։ Կատուն սկսում է պանիր ուտել։ Նեղացած Ջերին իր բույն է գնում, իսկ Թոմը հետևում է նրան։ Ջերին լսում է մայրիկի և բժշկի խոսակցությունը, որի ժամանակ նրանք ասում են, որ Թոմի մոտ ամնեզիա է։ Խոսակցությունից հետո մայրիկը քայլակներով փախչում է կատվից, սակայն Թոմը խլում է նրանից քայլակները, և նա ընկնում է։

Ջերին փորձում է բուժել Թոմի ամնեզիան` գլխին ուժեղ  հարվածելով։ Ջերին խփում է Թոմի գլխին տարբեր կերպ, և յոթերորդ հարվածից դա նրան հաջողվում է։ Թոմի հիշողությունը վերականգնվում է։ Ջերին ուրախանում է և փախչում է դեպի իր բույնը։ Թոմը պառկում է քնելու։ Այդ ժամանակ մայրիկը մոտենում է Թոմին և խփում է նրա գլխին մահակով։ Թոմը, նորից մուկ դառնալով, վերադառնում է իր բույնը։

## Գրաքննություն
* ԱՄՆ-ում ցուցադրելու համար կտրվել են մայրիկի բոլոր ակնարկները։

## Փաստեր
* 1967 թվականին «Shutter Bugged Cat» սերիայում օգտագործվել են մեջբերումներ մուլտֆիլմից։
* Ափսեների դարակը կա նաև «Puss Gets the Boot» սերիայում։
* Սա այն 13 սերիաներից մեկն է, որն ավարտվում է Թոմի հաղթանակով։

## Ծանոթագրություններ

## Արտաքին հղումներ
* 

Կատեգորիա:Ամերիկյան ֆիլմեր
Կատեգորիա:Թոմ և Ջերի
Grandson

**Ջորդան Էդվարդ Բենջամին** (, առավել հայտնի է որպես **grandson**, ), կանադացի-ամերիկացի երգիչ, երգերի հեղինակ և երաժիշտ, ով պայմանագրեր ունի Fueled by Ramen և RCA Records լեյբլների հետ։ Նա թողարկել է իր գլխավոր դեբյուտային մինի ալբոմը՝ «A Modern Tragedy Vol. 1»-ը, 2018 թվականի հունիսի 15-ին։ 2019 թվականի փետրվարի 22-ին դրան հետևել է «A Modern Tragedy Vol. 2» մինի ալբոմը։ Առաջին մինի ալբոմից «Blood // Water» սինգլը հայտնվել է Կանադայի և Միացյալ Նահանգների Billboard չարթերում։ Բենջամինի երաժշտությունը կենտրոնացած է մեր օրերի այն խնդիրների վրա, որոնք քիչ են ճանաչված հասարակության և մեդիայի կողմից։

## Վաղ տարիներ և կրթություն
Բենջամինը ծնվել է ԱՄՆ-ի Նյու Ջերսի քաղաքում, սակայն նրա ընտանիքը տեղափոխվել է Օնտարիո նահանգի Տորոնտո քաղաք, երբ նա երեք տարեկան էր (նա ունի այդ երկու պետությունների քաղաքացիությունները)։ Նա երկու քույր ունի։ Բենջամինը մեծացել է Տորոնտոյի Eglinton West կոչվող շրջանում։ Այստեղ նա սկսել է կրթություն ուսուցանել, նպատակ ունենալով ուսուցիչ դառնալ։ Երկար ժամանակ նա աշխատում էր որպես դիջեյ Մոնրեալում։ Բենջամինը շփում է ուսուցանել մինչև Լոս Անջելես տեղափոխվելը, որտեղ նա եկել է երաժշտական կարիերան շարունակելու համար։

## Կարիերա
2016 թվականին Grandson-ը թողարկել է մի քանի սինգլներ, որոնք ավելի քան միլիոն սթրիմներ են հավաքել, ներառյալ «Bills», «Things Change», և «Bury Me Face Down» երգերը։ 2017 թվականին նա պայմանագիր է կնքել RCA Records լեյբլի հետ և շարունակել է սինգլներ թողարկել, ներառյալ «Best Friends» և «Kiss Bang» երգերը։

2018 թվականի ապրիլին հայտարարվել է, որ Grandson-ը պայմանագիր է կնքել Fueled By Ramen ձայնարգման լեյբլի հետ։ Նա երկու սինգլ է թողարկել՝ «Blood // Water» (քաղաքական կոռուպցիայի մասին) և «Thoughts & Prayers» երգերը, որոնք քննադատում էին Մարջորի Սթոունման Դուգլաս ավագ դպրոցում հրաձգությունը։

Նա թողարկել է իր առաջին մինի ալբոմը՝ «A Modern Tragedy Vol. 1»-ը 2018 թվականի հունիսին։ Այդ մինի ալբոմից «6:00» սինգլը քննարկում էր ոստիկանության կոպտությունը։ 2018 թվականի մայիսին թողարկվել է «Running from My Shadow» երգը՝ տեսահոլովակի հետ միասին։

2018 թվականի ընթացքում Grandson-ը տարբեր շրջագայությունների է մասնակցել Hobo Johnson-ի, Joywave-ի, Nothing But Thieves-ի, Smashing Pumpkins-ի և Young the Giant-ի հետ միասին։

2019 թվականին փետրվարին նա թողարկել է «Apologize» սինգլը և հայտարարել երկրորդ մինի ալբոմի թողարկման մասին, որը թողարկվել է 2019 թվականի փետրվարի 22-ին։

2019 թվականի հունիսին նա հաղթել է «SOCAN Songwriting Prize» մրցանակն իր «Blood // Water» երգի համար։ 2019 թվականի սեպտեմբերին Grandson-ը թողարկել է «A Modern Tragedy Vol. 3» մինի ալբոմը, որը վերջինն էր այդ տրիլոգիայից։ Ալբոմի «Rock Bottom» գլխավոր սինգլը 38-րդ հորիզոնական է զբաղեցրել Canadian Rock Chart-ում։

## Սկավառակագրություն
### Մինի ալբոմներ

### Սինգլներ

### Տեսահոլովակներ

## Ծանոթագրություններ

## Արտաքին հղումներ
*Պաշտոնական կայք

Կատեգորիա:Կանադացի ռեփերներ
Կատեգորիա:Կանադացի ռոք երաժիշտներ
Կատեգորիա:Ապրող անձինք
Կատեգորիա:1993 ծնունդներ
Կատեգորիա:Երաժիշտներ այբբենական կարգով
Կատեգորիա:Էլեկտրական երաժշտության ժանրի երաժիշտներ
Կատեգորիա:Ալտերնատիվ ռոք երաժիշտներ
Կատեգորիա:Հոկտեմբերի 25 ծնունդներ
Կատեգորիա:Կանադացի երգիչներ
Կատեգորիա:RCA Records-ի արտիստներ
Կատեգորիա:Բեմական կեղծանուններ
Merk & Kremont

**Ֆեդերիկո Մերկուրի և Ջորդանո Կրեմոնա** (երկուսն էլ ծնվել են 1992 թվականին), առավել հայտնի են որպես **Merk & Kremont**, երկու իտալացի դիջեյներ, երգերի հեղինակներ, ձայնագրման պրոդյուսերներ և ռեմիքսերներ Միլանից։ 2014 թվականին նրանք ներառվել են DJ Magazine-ի կողմից ստեղծված աշխարհի թոփ-100 դիջեյների ցանկի 94-րդ հորիզոնականին։

## Մրցանակներ և պարգևներ
մինի|Merk (2019)
մինի|Kremont (2019)

## Սկավառակագրություն
### Սինգլներ

* 2012՝ *Underground* [Spinnin' Talent Pool]
* 2013՝ *Tundra* (Paris & Simo-ի հետ) [Flamingo Recordings]
* 2013՝ *Gear* [Flamingo Recordings]
* 2013՝ *Zunami* [Protocol Recordings]
* 2014՝ *Charger* (vs. Amersy) [DOORN (Spinnin')]
* 2014՝ *Amen* [Size Records]
* 2014՝ *Anubi* (vs. Dannic) [Revealed Recordings]
* 2014՝ *Strike* (vs. Թոբի Գրին) [DOORN (Spinnin')]
* 2014՝ *Now or Never* (Bongom-ի հետ) [Spinnin' Records]
* 2015՝ *Black & White* (vs. Volt & State) [Protocol Recordings]
* 2015՝ *Get Get Down* [Spinnin' Records]
* 2015՝ *Up'N'Down* (vs. Ջանլուկա Մոտա) [Spinnin' Records]
* 2016՝ *41 Days* [FREE / Spinnin' Premium]
* 2016՝ *Give Me Some* (Fedde Le Grand-ի հետ) [Darklight Recordings]
* 2016՝ *Eyes* (vs. Sunstars) [Spinnin' Records]
* 2016՝ *Don't Need No Money* (Սթեֆեն Մորիսոնի հետ) [Spinnin' Records]
* 2016՝ *Heart Of Mine* (vs. SISSA)
* 2016՝ *CIAO* [Musical Freedom]
* 2016՝ *Music* (vs. Dannic, Դուեյն Հարդենի հետ) [Fonk Recordings]
* 2017՝ *Invisible* [Spinnin' Records]
* 2017՝ *GANG* (Kris Kiss-ի հետ) [Spinnin' Copyright Free Music]
* 2017՝ *Sad Story (Out Of Luck)* [Spinnin' Records]
* 2017՝ *Turn It Around* [Future House Music]
* 2018՝ *Fire* [Musical Freedom]
* 2018՝ *Hands Up* (DNCE-ի հետ) [Universal Music Italy]
* 2018՝  *Sushi*  [Spinnin' Records]
* 2019՝ *Gucci Fendi Prada*  [Spinnin' Records]
* 2019՝ *KIDS* [Island Records]

### Ռեմիքսներ
* 2011՝ Andry J - *My Beat* (Merk & Kremont Remix) [NuZone Gears]
* 2014՝ Promise Land, Ալիսիա Մեդիսոն - *Sun Shine Down* (Merk & Kremont Remix) [Mixmash Records]
* 2014՝ Քրիս Լեյք, Jareth - *Helium* (Merk & Kremont Remix) [Ultra]
* 2014՝ Սին Քոլ - *Miami 82* (Merk & Kremont Remix) [LE7ELS]
* 2014՝ Pink Is Punk - *Pinball* (Merk & Kremont Edit) [Rising Music]
* 2014՝ Շոնի Թեյլոր, Helena - *Levity* (Merk & Kremont Remix) [Ultra]
* 2014՝ Նիքի Ռոմերո, Anouk - *Feet On The Ground* (Merk & Kremont Remix) [Protocol Recordings]
* 2015՝ Սթիվ Աոքի, Walk off the Earth - *Home We'll Go (Take My Hand)* (Merk & Kremont Remix) [Ultra]
* 2016՝ Բոբ Սինքլեր - *Someone Who Needs Me* (Merk & Kremont vs Sunstars Remix) [Spinnin *Remixes]*
* 2017՝ Sage the Gemini - *Now & Later* (Merk & Kremont Remix) Atlantic]
* 2017՝ Avicii, Սանդրո Քավազա - *Without You* (Merk & Kremont Mix) [Universal]
* 2018՝ Բեթա Լեմ - *Bambola* (Merk & Kremont Mix) [Ultra Music]

### Բութլեգ
* 2016՝ Star Wars - Merk & Kremont Bootleg

## Ծանոթագրություններ

## Արտաքին հղումներ
* Պաշտոնական կայք
* Beatport 
* Արտիստի էջը Sporify-ում

Կատեգորիա:Դիջեյներ
Կատեգորիա:Էլեկտրական երաժշտության ժանրի երաժիշտներ
Կատեգորիա:Իտալական երաժշտական խմբեր
Կատեգորիա:Իտալացի դիջեյներ
Կատեգորիա:Իտալացի երաժիշտներ
Լևս Դավթյան

**Լևս Դավթյան** (), հայ դերասան։

## Կենսագրություն
Լևս Դավթյանը ծնվել է 1989 թվականի փետրվարի 19-ին, Երևանում։ 2005 թվականին ավարտել է Երևանի Ջ. Դունանյան անվան թիվ 154 միջնակարգ դպրոցը։ 2006-2010  թվականներին սովորել է Երևանի թատրոնի և կինոյի պետական ինստիտուտի դերասանական բաժնում։ 2010-2012 թվականներին աշխատել է Կապանի Ա. Շիրվանզադեի անվան պետական դրամատիկական թատրոնում՝ որպես դերասան։ Ուսանողական տարիներից նկարահանվել է ֆիլմերում, խաղացել մի շարք ներկայացումներում։ 2016 թվականից աշխատում է Երևանի «Մհեր Մկրտչյան» արտիստական թատրոնում՝ որպես դերասան։

## Խաղացանկ
### Ներկայացումներ

* «Բուրատինոյի արկածները» (*Բազիլիո*) — Ա.Տոլստոյ
* «40 օր համբառնալուց առաջ» (*Գոգի*) — Ս.Խալաթյան
* «Ճանճեր» (*Օրեստ) —*  Ժ.Սարտրի
* «Մարդի՛կ, վերև նայե՛ք» (*Արման*) — Հ.Չարենցի
* «Երազանքների տունը» (*Արշվիլա*) — Ռ.Կաշաուսկաս
* «Մեծ անտառի զավակները» (*Դիկոն*) — Լ.Ռիչարդսոն
* «Գիշատիչների խնջույքը» (*Վիկտոր*) — Վ.Քաչայ
* «Հին աստվածներ» (*Աբեղա*) —  Լ.Շանթ
* «Գարեգին Նժդեհ» (*Համհարզ*)
* «Ամեն գողը գող չէ»
* «Վատ տղաները»

### Ֆիլմեր
* «Արտիստը» (2011 թ.)
* «Ես եմ» (2012 թ.)
* «Ճամբարում» (2015 թ.)
* «Լյուդվիգ անունով ոզնին» (2017 թ.)
* «Իշխանություն 1\2» (2021-2022 թ.)

### Հեռուստասերիալներ
* «Երե1» (2009-2014 թթ.)
* «Եռաչափ սեր» (2012 թ.)
* «Կյանքի կարուսել» (2014 թ.)
* «Կյանքը շարունակվում է» (2016 թ.)
* «Գնված երջանկություն» (2016 թ.)
* «Հատուկ բաժին» (2015-2017 թթ.)
* «Հոսանքին հակառակ» (2017 թ.)
* «Դեպի երազանք» (2017 թ.)

## Ծանոթագրություններ

## Արտաքին հղումներ
*Ինձ հայրենիքում պահողը նաեւ անձնական կյանքս է. Լևս Դավթյան
*Թող Հայ Զինվորի փամփուշտը միշտ ուղիղ գնա, իսկ թշնամունը՝ վրիպի. Լևս Դավթյան
*Լևս Դավթյան. “Մեր՝ դեռ չսկսված հարաբերությունները կասեցվեցին”

Կատեգորիա:Հայ դերասաններ
Մենչունայի ջրվեժ

**Մենչունայի ջրվեժ**, ջրվեժ Թուրքիայի արևելյան հատվածում գտնվող Արդվին նահանգի Արհավի բնակավայրի մոտ։ Ջրվեժը Հյուսիսարևելյան Թուրքիայի տեսարժան վայրերից մեկն է։ Ջրվեժի շուրջը ձևավորվել է «Մենչունայի ջրվեժ հնագիտական գյուղը»։ Ջրվեժը ձևավորվում է Արիլիի լեռներից հոսող փոքր գետերի միախառնումից։ Ջրվեժի բացարձակ բարձրությունը շուրջ 700 մետր է։ Ջրվեժի ստորին հատվածում ձևավորվել է շուրջ 200 քառակուսի մետր մակերես ունեցող լճակ։ Հոսելով ավելի ներքև՝ գետը ձևավորում է երկրորդ ջրվեժը։

## Տեղակայում
Մենսունայի ջրվեժ կարելի է հասնել Չիֆթեքեմեր կամուրջն անցնելուց հետո, որը տանում է դեպի գյուղական ճանապարհ։ Գետի կողքով անցնող գյուղական ճանապարհը մի քանի հարյուր մետր անց թեքվում է դեպի ձախ և հեռանում գետից։ Ջրվեժին կարելի է հասնել նաև ուղիղ ճանապարհով, այսինքն չթեքվելով դեպի ձախ և գնալով գյուղական ճանապարհով։ Ճանապարհից ձախ թեքվելով և մեքենայով 20 քսան րոպեի ճանապարհ անցնելուց հետո, ճանապարհը հասնում է կտրուկ բարձունքի։ Ջրվեժին կարելի է հասնել ևս 20 րոպե բարձունքը բարձրանալուց հետո։

## Ծանոթագրություններ

Կատեգորիա:Թուրքիայի ջրվեժներ
Փոքր Աստծո զավակները

**«Փոքր Աստծո զավակները»** կամ **«Լռության զավակները»** (), ռեժիսոր Ռենդա Հեյնսի դրամատիկ ֆիլմն է, որի պրեմիերան կայացել է 1986 թվականին։ Մարկ Մեդոֆի համանուն պիեսի էկրանավորումն է։ Գլխավոր հերոսուհու դերակատար Մարլի Մետլին դերասանալկան աշխատանքի համար արժանացել է «Օսկար» և «Ոսկե գլոբուս» մրցանակների։

## Սյուժե
Վիլյամ Հերթը նարմնավորում է ուսուցիչ Ջեյմս Լիդսին։ Լիդսը` հատուկ մանկավարժ է. նա դասավանդում է խուլերի դպրոցում։ Ջեյմսը փորձառու և նրբամիտ հոգեբան է, փայլուն տիրապետում է լռության զավակների լեզվին` ժեստերի զարմանալի լեզվին, դադարներին և հայացքներին։ Յուրաքանչյուր աշակերտի համար անհատական մոտեցում է գտնում։

Ջեյմսի աշակերտուհիներից մեկը Սառա անունով աղջիկն էր, որը մանուկ հասակում կորցել էր լսողությունը, դառնալով կատաղի և համառ։ Ուսուցիչը կարողացել է հասնել աղջկա հոգուն և սրտին` կորցնելով իր սրտի հանգստությունը։

## Դերերում
* Վիլյամ Հերթ — *Ջեյմս Լիդս*
* Մարլի Մերտին — *Սարա Նորման*
* Ֆիլիպ Բոսկո — *բժիշկ Կյորտիս Ֆրենկլին*
* Պայպեր Լորի — տիկին Նոման
* Էլիսոն Գոմպֆ — *Լիդիա*
* Ջոն Կլիրի — Ջոնի
* Ֆիլիպ Խոլմս — *Գլեն*

## Պարգևներ և առաջադրումներ
* 1986 — ԱՄՆ-ի Կինոքննադատների ազգային խորհրդի վարկածով ֆիլմը ընդգրկվել է  տարվա լավագույն 10 ֆիլմերի ցանկում
* 1986 — Լոս Անջելեսի կինոքննադատների ասոցիացիայի մրցանակ` լավագույն դերասանուհի անվանակարգում (Մարլի Մեթլին)
* 1987 — ԱՄՆ-ի Սցենարիստների գիլդիայի մրցանակ` լավագույն հարմարեցված սցենարի համար Հեսպեր Անդերսոն, Մարկ Մեդոֆ)
* 1987 — премия «Ոսկե գլոբուս» մրցանակ դրամայի լավագույն դերասանուհու համար (Մարլի Մեթլին) և 2 անվանակարգ` լավագույն դրամա և լավագույն դերասան` դրամայում (Վիլյամ Հերթ)։
* 1987 — ԱՄՆ-ի ռեժիսորների գիլդիայի մրցանակի անվանակարգ` լավագույն ռեժիսորական աշխատանքի համար (Ռենդա Հերթ)
* 1987 — Բեռլինի կինոփառատոնի երկու մրցանակ`*Berliner Morgenpost*  թերթի ընթերցողների մրցանակ և «Արծաթե արջ»` գեղարվեստական նշանակալի ներդրման համար  (Ռեդա Հեյնս), հիմնական մրցութային ծրագրին մասնակցություն
* 1987 —  *[[BAFTA (премия, 1987)|BAFTA]]* մրցանակի անվանակարգ` լավագույն հարմարեցված սցենարի համար (Հեսպեր Անդերսոն, Մարկ Մեդոֆ)
* 1987 — «Օսկար» մրցանակ լավագույն դերասանուհու համար (Մարլի Մետլին) և չորս անվանակարգ` լավագույն ֆիլմ (Բերտ Շուգարմեն, Պատրիկ Պալմեր), լավագույն դերասան (Վիլյամ Հերթ), երկրորդ պլանի լավագույն դերասանուհի (Պայպեր Լորի) և լավագույն հարմարեցված սցենար (Խեսպեր Անդերսոն, Մարկ Մեդոֆ)։

## Ծանոթագրություններ

## Արտաքին հղումներ
* 
* 
* «Փոքր Աստծո զավակները» на сайте Box Office Mojo

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1986 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր դպրոցի մասին
Կատեգորիա:Ֆիլմեր հաշմանդամության մասին
Կատեգորիա:Ֆիլմեր, որոնց գործողությունները տեղի են ունենում Մենում
Կարուսել (խանութների ցանց)

**«Կարուսել»** — Ռուսական հիպերմարկետների ցանց, որը պատկանում է X5 Retail Group-ին (Pyaterochka և Perekrestok մանրածախ ցանցերի սեփականատեր)։ Վաճառում է սնունդ (մթերքներ, պատրաստված սնունդ, հացաբուլկեղեն) և կենցաղային ապրանքներ։ Տեսականին՝ 17 հազարից մինչև 30 հազար մշտական և սեզոնային ապրանքներ։ Խանութների վաճառքի տարածքը 2,5 հազարից հասնում է 7 հազար քմ-ի։ 
մինի|«Կարուսել» հիպերմարկետ
alt=|ձախից|մինի|«Կարուսել» հիպերմարկետի մասնաճյուղ

## Պատկերանշան
2004 թվականից մինչև 2018 թվականը պատկերանշանը կարմիր ձիու պատկեր էր՝սննդի կանաչ զամբյուղով, իսկ աջ կողմում՝«Կարուսել» բառը։

2018 թվականից առ այսօր պատկերանշանը տերևներից պատրաստված «K» տառն է, սակայն տերևի ձախ մասը կարմիր է։ Տերևից աջ գտնվում է «Гипермаркет Карусель» բառը։ «Հիպերմարկետ» բառը կանաչ է, իսկ «Կարուսելը» ՝ կարմիր։

## Պատմություն
«Կարուսել»-ը հիմնադրվել է 2004 թվականին՝ Անդրեյ Ռոգաչևի, Ալեքսանդր Գիրդայի, Տատյանա Ֆրանսուսի և Իգոր Վիդյաևի կողմից։ Ցանցի առաջին հիպերմարկետը բացվել է 2004 թվականին Սանկտ Պետերբուրգում։

2008 թ.  X5-ը ձեռք բերեց հիպերմարկետների «Կարուսել» ցանցը (23 շահագործման և 3 շինարարության փուլում)։ Ընկերությունը պահպանում է «Կարուսել» ապրանքանիշը և որոշում կայացրեց այն օգտագործել բոլոր X5 սուպերմարկետներում։

2009 թ. Մոսկվայում բացվում են «Կարուսել» ցանցի հիպերմարկետներ։

2011 թ. «Կարուսել»-ը մուտք գործեց Օրենբուրգի մարզ։

2012 թ.  բացվեց Թեհրանում, Սմոլենսկում և Սոչիում։

2013 թ. «Կարուսել»-ի հիպերմարկետները բացվեցին Մարի-Էլ հանրապետությունում և Տուլայի շրջանում։

2015 թ. X5-ը ընդլայնեց «Կարուսել» մանրածախ ցանցը ավելի քան 10% -ով՝ բացելով 9 հիպերմարկետներ, այդ թվում՝ Նիժնևարտովսկում, Պերմում, Նևինոմիսսկում և Վելիկի Նովգորոդում։

2016 թվականի դեկտեմբերի 31-ի դրությամբ «Կարուսել»-ի առևտրային ցանցում գործում էր 91 հիպերմարկետ, իսկ 2018 թվականի դեկտեմբերի 31-ի դրությամբ՝94։

2017 թվականի հոկտեմբերին մի շարք լրատվամիջոցներ հայտարարեցին վաճառքի և վարձակալության սխեմայի տակ գտնվող «Կարուսել»-ի հիպերմարկետների տարածքի վաճառքի մասին (վաճառքին, որին հաջորդում է երկարաժամկետ վարձակալության պայմանագրի կնքումը)։

2018 թվականին հիպերմարկետն անցկացրել է ռեբրենդինգ՝ թարմացնելով լոգոտիպը։ Փոխվել է վաճառասրահի սխեման՝ բրենդի նոր դիրքավորումը ենթադրող նոր հայեցակարգին համապատասխան. ընդլայնվել է միջին գնային սեգմենտի ապրանքների տեսականին։

## Նշումներ

## Արտաքին հղումներ
* «Կարուսել» հիպերմարկետների ցանցի կայք 
* «Կարուսել»-ի պաշտոնական էջը ֆեյսբուքում
* X5 Retail Group կառավարող ընկերության պաշտոնական կայք
* X5 Retail Group-ի և առևտրային ցանցերի պաշտոնական ալիքը Telegram-ում (լրագրողների համար)
* X5 Retail Group-ի և առևտրային ցանցերի պաշտոնական էջ Viber (լրագրողների համար) (վերահղում դեպի Viber- ը, երբ այն բացվում է բջջային սարքի վրա)

Կատեգորիա:Ինքնասպասարկման խանութներ
Օլգա Կաբանովա

**Օլգա Նիկոլաևնա Կաբանովա** (, ), Առաջին համաշխարհային պատերազմի աշխարհամարտի կամավորական, հոժարակամ զինվոր։ Կրկնել է 1812 թվականի պատերազմի հերոսուհի, հեծելազորային օրիորդ Նադեժդա Դուրովայի սխրանքը՝ միանալով գործող բանակին։ Սուրբ Գեորգիևյան խաչի ասպետ է, հետագայում մասնակցել է Սպիտակգվարդիական շարժմանը։

## Կենսագրություն
Օլգան ծնվել է 1898 թվականին, բժշկագիտության պրոֆեսոր Նիկոլայ Կաբանովի ընտանիքում։ Ընտանիքը եղել է քաղաքացիական ծառայող, նրա երկու եղբայրներն ու քույրերը նույնպես ոչ մի կապ չունեին զինվորական ծառայության հետ և բոլորը դարձան գիտնականներ։

## Առաջին համաշխարհային պատերազմ
Թաքցնելով իր սեռը՝ Օլեգ Կաբանովի անվան տակ, ինչպես հեծելազորային օրիորդ Նադեժդա Դուրովան, 16 տարեկան հասակում նա մտավ ռուսական բանակ ՝ որպես կամավոր, Մեծ պատերազմի սկզբում, չնայած իր ավագ եղբայր Ալեքսանդրը չէր գնացել ռազմաճակատ։ Ճակատամարտերից մեկում նա վիրավորվել է այտի մեջ թափանցող փամփուշտից, բայց, հրաժարվել էր հոսպիտալացումից և տարհանվել թիկունք, դաշտային հիվանդանոցում վիրահատվելուց հետո մնացել մարտական շարքերում։ Մարտական ծառայությունների համար պարգևատրվել է Գեորգիևյան խաչով։

## Քաղաքացիական պատերազմ
Հոկտեմբերյան հեղափոխությունից հետո նա միացավ  Դոնի կամավորականների բանակին որպես հոժարակամ զինվոր, մարտնչեց Կարմիր բանակի դեմ, Ռուսաստանի հարավային զինված ուժերի կազմում, մինչև 1920 թվականի նոյեմբերին Վրանգելի ստորաբաժանումների Ղրիմից տարհանումը։

## Արտագաղթ
Վտարանդիության տարիներին նա բնակվում էր Հարավսլավիայի թագավորությունում և Օլեգի անվան տակ սովորում էր Բելգրադի համալսարանի բժշկական ֆակուլտետում։
Միայն 1920-ականների կեսերին պատահաբար բացահայտվեց նրա գաղտնիքը։ Որոշ ժամանակ անց՝ նա նորից հանդիպեց իր նախկին ծառայակից ընկերոջը` իր հրամանատար Նիլ Պավլովիչ Զավադսկու որդուն, Պ. Ն. Զավադսկուն և Բելգրադում ամուսնացավ նրա հետ։ Նրանք ունեցան երկու դուստր։ Բժշկական կրթություն ստանալուց հետո Օլգա Նիկոլաևնան աշխատել է որպես գյուղական  բժիշկ։ Ընտանիքն ավելի ուշ գաղթեց Միացյալ Նահանգներ։

Օլգա Նիկոլաևնան վախճանվել է ԱՄՆ-ի  Սան Ֆրանցիսկո  քաղաքում, 1985 թվականի օգոստոսի 31-ին։ Նրա դուստրը՝ Օլգա Պավլովնա Զավադսկայան (երկրորդ ամուսին Կովանկոյից), որը  ծնվել էր 1929 թվականի սեպտեմբերին և մահացել 2009 թվականի սեպտեմբերի 17-ին, ավելի քան քառորդ դար աշխատել է ԱՄՆ–ի ռուսական կադետների և վետերանների ասոցիացիայի քարտուղար, օգնել է ժամանակակից Ռուսաստանում  կադետային կորպուսների վերականգնմանը և  Ռուսաստանում Սուվորովյան ուսումնարանների զարգացմանը, քանի որ նրա պապը՝ Ն. Պ. Զավադսկին եղել է Կիևի Վլադիմիրյան կադետական կորպուսի դաստիարակ սպա, իսկ հայրը  Պ. Ն. Զավադսկին սովորել է Սարաևոյի կադետական կորպուսում և հասարակության ակտիվ անդամներից էր։

## Նշումներ

## Ծանոթագրություններ

## Աղբյուրներ
* КАБАНОВА Ольга Николаевна. Русские в Северной Америке. Биографический словарь / Под редакцией  К. М. Александрова, А. В. Терещука. — Хэмден (Коннектикут, США) — Сан-Франциско (США) — Санкт-Петербург (Россия), 2005—599 с.  ISBN 5-8465-0388-8
* Некролог // НВ [Наши вести (Нью-Йорк — Монтерей — Санта-Роса)]. 1997. № 448.
* И. Б. Иванов «Наши Вести», № 448/2749, сентябрь 1997.

Կատեգորիա:Առաջին համաշխարհային պատերազմի մասնակիցներ
Կատեգորիա:Բելգրադի համալսարանի շրջանավարտներ
Կատեգորիա:Ռուսական կայսրության ռազմական գործիչներ
Ադենյան որոր

**Ադենյան որոր** () որորների ընտանիքի թռչուն (Laridae): Որորի այս տեսակը, ինչպես այլ որորներ, ընդգրկված են որորների ցեղում։ Տեսակների էպիտետը նշանակվել է ի պատիվ գերմանացի բնագետ Ֆրիդրիխ Վիլհելմ Հեմպրիխի, ով մահացել է 1825 թվականին Եգիպտոս և Մերձավոր Արևելք արշավանքի ընթացքում։

## Տարածվածություն
Ադենյան որորը տարարծված է Բահրեյնում, Ջիբութիում, Եգիպտոսում, Էրիթրեայում, Հնդկաստանում, Իրանում, Իսրայելում, Հորդանանում, Քենիայում, Լիբանանում, Մալդիվներում, Մոզամբիկում, Օմանում, Պակիստանում, Կատարում, Սաուդյան Արաբիայում, Սոմալիում, Շրի Լանկայում, Սուդանում, Տանզանիայում, Արաբական Միացյալ Էմիրություններում և Եմենում։

## Կենսաբանություն
ձախից|մինի|Օմանում
Այս թռչունը գիշատիչ է և լեշակեր։ Նրանք սնվում են ձկներով, լողացող խեցգետնանմաններով, ինչպես նաև այլ ծովային թռչունների ձվերով ու ձագերով։

## Պատկերասրահ

Պատկեր:Ichthyaetus hemprichii Oman.jpg
Պատկեր:Ichthyaetus hemprichii Muscat, Oman 1.jpg
Պատկեր:Larus hemprichii (2).JPG
Պատկեր:Larus hemprichii (1).JPG
Պատկեր:Larus hemprichii Smit.jpg
Պատկեր:Hemprichmöwe.jpg
Պատկեր:Hemprichmöwe im Flug.jpg
Պատկեր:Bird & fish (5166836560).jpg
Պատկեր:Sooty Gull, subadult, Suakin harbour, Sudan.jpg
Պատկեր:Birds & beach (5166249139).jpg
Ichthyaetus hemprichii MHNT.ZOO.2010.11.125.14.jpg |Museum specimen 


## Ծանոթագրություններ

## Արտաքին հղումներ
* Pons J.M., Hassanin, A., and Crochet P.A.(2005). *Phylogenetic relationships within the Laridae (Charadriiformes: Aves) inferred from mitochondrial markers.* Molecular Phylogenetics and Evolution 37(3):686-699
* Oiseaux
Էլինոր Գրիֆին

**Էլինոր Գրիֆին** (, ), ամերիկացի սցենարիստ։ «Տղաների քաղաք» (1938) ֆիլմի համար «Լավագույն գրական սկզբնաղբյուր » անվանակարգում «Օսկար» մրցանակի դափնեկիր է (1939)։

## Կենսագրություն
Էլինոր Գրիֆին ծնվել է 1904 թվականի ապրիլի 29-ին Սենտ Պոլում, (Մինեսոտա նահանգ, ԱՄՆ)։

1937-1964-ական թվականների ընթացքում Գիֆին ավելի քան 20 սցենար է գրել հոլիվուդյան ֆիլմերի համար։ Գտնվելով Հոլիվուդում, Գրիֆինը ժամանակ առ ժամանակ պայքաում էր հարբեցողության դեմ, ինչը 1948-1955-ական թվականների ընթացքում աշխատանքի դադարի է հանգեցրել։

Գրիֆինը աշխատում էր գործընկեր սցենարիստ Ուիլյամ Ռանկինի հետ։ 1937 թվականին նրանք ամուսնացել են Տիհուանում, Մեքսիկայում, բայց մեքսիկական օրենքների տեխնիկական առանձնահատկությունների պատճառով երբեք պաշտոնապես ամուսնացած չեն եղել։ Այս փաստը նրանք բացահայտել են, երբ 1938 թվականին որոշել են  ամուսնալուծվել։ Նրանք շարունակել են պաշտոնական հարաբերությունները, միասին գրելով ևս 6 սցենար։

Գրիֆինը մահացել է 91 տարեկանում, Կինոյի և հեռուստատեսության ֆոնդի հիվանդանոցում` Վուդլենդ Հիլզում, Կալիֆոռնիայում։

## Ծանոթագրություններ

Կատեգորիա:20-րդ դարի ամերիկացի կին գրողներ
Կատեգորիա:Ամերիկացի սցենարիստներ
Ֆլորիան Գալենբերգեր

**Ֆլորիան Գալենբերգեր** (, ), գերմանացի կինոռեժիսոր։ 2001 թվականին արժանացել է «Օսկար» մրցանակի լավագույն կարճամետրաժ ֆիլմի համար։

## Կարիերա
1992-1999 թվականներին սովորել է Մյունխենի հեռուստատեսության և կինոյի համալսարանում։ 2000 թվականին «Ես ցանկանում եմ լինել» ֆիլմի համար արժանացել է Ուսանողական Օսկար մրցանակի։ 2001 թվականին այդ ֆիլմն «Օսկար» մրցանակ է ստացել լավագույն կարճամետրաժ խաղարկային կինոնկարի համար։

2004 թվականին Գալենբերգերը հնդկացի դերասաններ Տանիշտա Չատերջիի, Պրաշանտ Նարայանանի և Իրֆան Խանի հետ նկարահանել է իր առաջին լիամետրաժ ֆիլմը՝ «Ժամանակի ստվերը»։ Ռոմանտիկ պատմությունը, որը գրել է հենց Գալենբերգերը, ընդգրկում է 6 տասնամյակի պատմություն և սկսվում է նախքան Հնդկաստանի անկախանալը՝ 1940-ական թվականներին։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Գերմանացի ռեժիսորներ
Կատեգորիա:Գերմանացի սցենարիստներ
Կատեգորիա:Օսկարակիրներ